# Sebastià Perelló Arrom

Sebastià Perelló Arrom (Costitx, Mallorca, 1963) és un professor, escriptor i poeta mallorquí.

## Biografia

Exprofessor de llengua catalana i literatura. L'any 1987 es llicencia en Filologia Catalana a la Universitat de les Illes Balears i des d'aleshores combinava la seva feina de professor a l'IES Ramon Llull amb l'escriptura.
Els interessos de l'autor —centrats en gran part en la literatura de viatges— queden ben reflectits en els nombrosos cursos i articles que ha realitzat sobre narrativa, literatura i viatges, sobre insularitat, sobra paisatge en el món literari, el vi i la literatura o sobre el mite de l'Europa literària. Del seu interès pels viatgers que han visitat i visiten les Illes Balears i la literatura que han generat, n'han sorgit textos esparsos i el llibre Els darreres de l'illa. Literatura de viatges i les Illes Balears" (2014).
Com a escriptor de creació, Sebastià Perelló ha publicat els reculls de contes Exercicis de desaparició (Premi Bearn de l'any 1999) i Mans plegades, publicat a l'Editorial Empúries el 2004. L'any 2008 publicà la novel·la Pèls i senyals i el 2016 publicà la novel·la Veus al ras, premi de la Crítica 2017. L'any 2007 apareix el seu primer llibre de poesia, La set. E l 2010 apareix Percaceries, el seu segon volum de poesia. El 2012 publicà el poemari Talls d'ombra i el 2017 Amb la maror.
Formà part de la junta del Centre Català del PEN entre els anys 2005 i 2010, i de la redacció 2009-2010 de la revista Visat d'aquesta mateixa entitat.
El 2020 va quedar finalista al Premi Òmnium a la millor novel·la de l'any amb La mar rodona.

## Obra
### Poesia

* La set. Pollença: El Gall, 2007.
* Percaceries. Palma: Lleonard Muntaner, 2010.
* Talls d'ombra. Palma: Lleonard Muntaner, 2012.
* Amb la maror. Palma: Lleonard Muntaner editor, 2017.
* Tendal. Palma: Lleonard Muntaner editor, 2021.

### Novel·la

* Pèls i senyals. Barcelona: Empúries, 2008.
* Veus al ras. Barcelona: Club Editor, 2016.
* La mar rodona (Club Editor, 2020)

### Narrativa

* Exercicis de desaparició. Binissalem: Di7, 2000. Reedició Club Editor 2023.
* Mans plegades. Barcelona: Empúries, 2004.

### Crítica literària o assaig

* En mi no hi ha res. Barcelona: Núvol, 2014. [Llibre electrònic]
* Els darreres de l'illa: Literatura de viatges i les Illes Balears. Palma: Lleonard Muntaner, 2014.
* Segons l’estació. George Sand i Llorenç Villalonga. Palma: Lleonard Muntaner, 2018.
* Alenar dins el fang. El retaule de Miquel Barceló. Muro, Ensiola Editorial, 2023.

## Referències

* 1 2 Camps, Magí «"La transició l'hem pagada llarga perquè ha durat 40 anys més"». La Vanguardia, 29-12-2020, p. 38.
* ↑ «Sebastià Perelló». Associació d'Escriptors en Llengua Catalana.
* ↑ «Sebastià Perelló». Lleonard Muntaner, Editor.
* ↑ Camps, Magí. «Les deu novel·les en català d'aquesta tardor» (en castellà). La Vanguardia, 25-08-2020. [Consulta: 25 agost 2020].

## Bibliografia

* ALZAMORA, Sebastià: "Sebastià Perelló, Exercicis de desaparició, Serra d'Or (Barcelona), núm. 490, octubre del 2000, p. 68.
* ARNAU i Segarra, Pilar: "Sebastià Perelló, Mans plegades", Els Marges (Barcelona), núm. 75, hivern del 2005, p. 117-118.
* BEZARES, Miquel: "Sebastià Perelló", Mans plegades, Lluc, núm. 838, març-abril de 2004, p. 56-57.
* CAPDEVILA, Marc: "Les veus de l'illa", Avui Cultura (Barcelona), 26 de febrer del 2004, p. 13.
* COMES, Melcior: "Rapsòdies sordes", Presència (Girona) núm. 1897, 4-10 de juliol del 2008, p. 23.
* CORTADELLAS, Xavier: "La dissolució d'Ulisses", Presència (Girona) núm. 1903, 15-21 d'agost del 2008, p. 26.
* GIL, Anna M.: "El hombre y la nada", La Vanguardia. Culturas, 15 de juliol del 2009, p. 14.
* GUILLAMON, Julià: "Ausencias, grietas, implantes y fuegos", La Vanguardia. Culturas (Barcelona), núm. 84, 28 de gener del 2003, p. 12.
* PLA, Xavier: "L'home retràctil", Avui Cultura (Barcelona), 12 de juliol del 2008, p. 12.
* PUIGDEVALL, Ponç: "Arqueologia del dolor", El País. Quadern (Barcelona), núm. 1056, 5 de febrer del 2004, p. 4.
* PUNTÍ, Jordi: "Fugacitat", El País. Quadern (Barcelona), núm. 889, 22 de juny del 2000, p. 5.

## Enllaços externs

* Sebastià Perelló: ‘'Coses que has de contar quan ja s'ha dit tot Vilaweb 14/03/2016.
* Sebastià Perelló: “Els meus personatges són un elàstic estirat fins al límit” Jordi Nopca. "Llegim" 2/04/2016.